text: Rytteroptog spillede sig gennem byen
  09 juli 2017 kl. 14.50
  Ringriderfesten i Sønderborg er i gang. Søndag var der rytteroptog gennem byen.
  Blæsere, trommer og sækkepiber spillede sig vej gennem Sønderborgs gader søndag. Som en del af den fire dage lange ringriderfest.
  Flere end 400 var med i optoget søndag formiddag, og mindst lige så mange så på.
  - De var fra Ukraine, Skotland og flere andre steder. Det var bare fint – rigtig flot, siger pensionist Thyra Beyer fra Nordborg til TV SYD.
  Johan Junker, skoleelev, Nordborg: "Jeg synes, de spillede godt – især herolderne. Men de spillede alle helt vildt godt."
  Hun havde taget sit barnebarn Johan med til Sønderborg.
  - Jeg synes, de spillede godt – især herolderne. Men de spillede alle helt vildt godt, siger skoleelev Johan Junker.
  Søndag aften kåres dagens vindere af ringriderdysten på musiktribunen ved galgerne.
  